tomron87/hebrew-wikipedia-sentences-corpus huggingface dataset:
אחרי שהמופע נגמר אמילי נכנסת לאחורי הקלעים כדי לספר לזמרת הראשית על כך שהיא נפעמה מההופעה שלה, ומספרת לה שגם היא אמנית שמשתוקקת לקבל הכרה, אבל זו אומרת שלהצלחה אין שום משמעות בעיניה.7"Forever – is composed of Nows"סטייסי פאסוןיעל גרין5 בפברואר 2021הנשים במשפחת דיקינסון הולכות ליום ספא.
עברו שבועות ארוכים, ואמילי מאמינה שסמואל החליט לא לפרסם את השיר שלה בעיתון בגלל התקרית ביניהם, מה שגורם לה לחשוב שהיא פספסה את ההזדמנות להתפרסם, ושוב מקשה עליה לכתוב.
היא מרגישה שהיא התאהבה בסמואל ושהיא אובססיבית לדעה שלו.
היא מוצאת נחמה אצל אימה ואחותה, ואצל ג'ורג' שחזר מקליפורניה, כשהוא מספר לה שהוא נשאר מעריץ נלהב של השירה שלה.
כשהיא חוזרת הביתה היא רואה את סמואל, שמנסה לשכנע את אביה להשקיע כספים בעיתון שלו, והוא מספר לה שהשיר שלה עומד להתפרסם בעמוד הראשי של המהדורה ביום למחרת.
בלהט הרגע, היא מחליטה לתת לו את כל השירים שלה.8"I'm Nobody!
Who are you?"סטייסי פאסוןאלנה סמית' ואיו אדיברי12 בפברואר 2021בבוקר של פרסום השיר של אמילי בעיתון, היא מגלה לתדהמתה שהיא הפכה לבלתי נראית לעיני כולם.
כשהיא מלווה בדמותו של "אף אחד", היא מסתובבת בעיר וצופה בתגובות של האנשים לשיר שלה.
היא נכנסת לפגישה סודית של הנרי וחבריו, שמפרסמים עיתון מחתרתי הקורא לשחרור העבדים, וחוגגים את הפופולריות שלהם.
לאחר מכן, היא מגיעה לביתם של סו ואוסטין, ונדהמת למצוא את סו וסמואל שוכבים.9"I Like a Look of Agony"סיילס האוורדרובי מקדונלד19 בפברואר 2021שמועה מתפשטת שמלחמת אזרחים עומדת לפרוץ במדינה, והגברים בבית דיקנסון דנים בהשלכות בפגישת עבודה של אדוארד עם סמואל ושותפיו, ובפגישת מחזור של אוסטין עם חבריו מהמכללה.
אמילי הרוסה מהתגלית שגילתה, ומספרת לאוסטין שסו בגדה בו עם סמואל.
אוסטין אומר שהוא כבר יודע על כך.
בחור בשם פרייזר מגיע כדי להצטרף לפגישת המחזור של אוסטין, ואמילי רואה שהוא בעצם הדמות שרודפת אותה וקוראת לעצמה "אף אחד".
סו נוסעת לבקר את אשתו של סמואל, מרי.
אחרי שלוויניה התארסה לשיפ ונפרדה ממנו, הם מחליטים לחזור זו לזה.10"You cannot put a Fire out"סיילס האוורדאלנה סמית'26 בפברואר 2021תושבי העיר מגיעים להטבלה של התינוק של ג'יין, ולהשבעה של אוסטין לסנדקות עליו.
הכנסייה עולה באש במהלך האירוע, ואוסטין משתלט על הנמצאים, מה שגורם להוריו להעריך אותו.
שיפ מעוניין לעבור לגור עם לוויניה בניו אורלינס אחרי שינשאו, ולוויניה מסרבת, מה שמוביל אותם להיפרד שוב, הפעם בידידות.
אמילי דורשת מסמואל להחזיר לה את השירים שנתנה לו.
הוא מסרב בתוקף, בורח ועוזב את העיר לפני שיש לה הזדמנות לקחת ממנו את מחברת השירים, אולם היא מגלה שמגי עוזרת הבית כבר עשתה זאת כששמעה אותם מתווכחים.
אמילי אז שוב חוזה בדמות של "אף אחד", לאחר שראתה בחיזיון שהוא פרייזר, ידיד ותיק של אוסטין, שבקרוב ימצא את מותו בקרב במלחמת האזרחים כשהוא מחפש גבורה ותהילה, אך איש לא יזכור אותו.
היא מבינה את משמעות החיזיון עבורה, והוא מפציר בה שיש עליה לשמור על אנונימיות לעת עתה.
סו חוזרת מהביקור אצל מרי עם ראש צלול, ומגיעה לשוחח עם אמילי הפגועה.
היא מודה שהיא דחפה לקירוב בין אמילי וסמואל מפני שהיא הרגישה מוצפת מהכתיבה ומהתלות של אמילי בה, ולבסוף שכבה עם סמואל בעצמה מפני שרצתה להדחיק את העובדה שהיא מאוהבת באמילי.
הן מתפייסות וחוזרות לזרועות זו של זו, ומבטיחות לא להיפרד אחת מהשנייה שוב לעולם.
דיקינסוניה (שם מדעי: Dickinsonia) הוא סוג של בעל חיים פרהיסטורי שחי בסוף תקופת האדיקר שבסוף עידן העל פרקמבריון, לפני 567 עד 550 מיליון שנה.
רוב המאובנים של דיקינסוניה הם מאובנים שהתכסו בחול.
אורך המאובנים נע בין מילימטרים יחידים ליותר ממטר.
המאובנים של דיקינסוניה הם סימטריים ובצורת ביצה.
המקטעים דמויי הצלעות פונים מאמצעה לכיוון הקצוות הרחבים והצרים.
המקטעים מתרחבים ככל שהם מתקרבים לקצה המאובן.
הקטעים מופרדים על ידי רכס דק לאורך ציר הסימטריה לחצאים ימניים ושמאליים.
הקטעים מאורגנים בתבנית מתחלפת על פי ולא על פי סימטריה דו-צדדית.
לפיכך מקטעים אלה הם .
השתקפות החלקה זו נמצאת גם במינים אחרים של בעלי חיים מהאדיקר.
המאובנים הראשונים של הדיקינסוניה התגלו בגבעות אדיקרה שבאוסטרליה הדרומית.
מאובנים נוספים התגלו באוקראינה, סין, הודו ורוסיה.
, שגילה את באוסטרליה, תיאר את הדיקינסוניה בשנת 1947 וקרא לה על שם .
הסיווג של דיקינסוניה עדיין לא ידוע.
בעל החיים סווג בעבר כקרוב למדוזות סוכך, אלמוגים, תולעים טבעתיות, תולעים שטוחות, פרוטיסטים, אקואלומורפה, חזזיות, שושנות ים ולמערכה מיתרניים.
החוקר שייך את רוב בעלי החיים שחיו באדיקר כולל דיקינסוניה לקבוצה נכחדת בשם Vendobionta.
מחקר אחר שייך את דיקינסוניה למערכה פלקוזואה ומחקר נוסף משנת 2018 שייך את הדיקינסוניה לקבוצה הנכחדת Petalonamae שהייתה קרובה לקבוצה המודרנית רב-תאיים אמיתיים.
דיקטה - המרכז לניתוח טקסטים היא עמותה ישראלית שעוסקת במחקר וחינוך בתחום הבלשנות החישובית ויישומה בשפה העברית, לרבות הספרות התורנית לדורותיה.
העמותה מספקת כלים המשתמשים באלגוריתמי בינה מלאכותית, למידת מכונה, עיבוד שפה טבעית ומודלי שפה, למטרת מחקר, עיבוד וניתוח טקסטים עבריים וליצירת תוכן עברי, הכלים ניתנים לשימוש חופשי ובקוד פתוח לתועלת הציבור.
העמותה נוסדה על ידי פרופ' משה קופל, נרשמה בשנת 2015 והחלה בפעילות זמן קצר לאחר מכן.
ה"נקדן" הוא מערכת מתקדמת המיועדת לניקוד אוטומטי של טקסט עברי, שפותחה על ידי ד"ר אבי שמידמן, חוקר במחלקה לספרות עם ישראל בבר-אילן וחבר־יועץ באקדמיה ללשון עברית, שאלתיאל שמידמן, פרופ' משה קופל, פרופסור למדעי המחשב ופרופ' יואב גולדברג, מומחה למדעי המחשב ובלשנות.
המערכת תומכת בעברית מודרנית, רבנית ופואטית וכוללת תכונות לתיקון ידני, מה שהופך אותה לשימושית ליצירת מהדורות אקדמיות של טקסטים היסטוריים.
המערכת נגישה באופן חופשי באינטרנט לשימוש הציבור.
בעזרת הנקדן הצליחו בדיקטה להפיק גרסה מנוקדת שלמה של כל התלמוד הבבלי בתוך ארבע שנים על ידי עובד אחד במשרה חלקית, עבודה שללא הנקדן הייתה אורכת שנים רבות על ידי צוות שלם, העבודה גם דרשה מחקר בלשני בארמית על מנת להכריע כיצד יש לנקד מילים מסוימות.
הש"ס המנוקד מוצג באתר פורטל הדף היומי, באתר על התורה ובאתר ספריא.
מנועי חיפוש מתקדמים במקורות היהודיים
דיקטה מספקים מגוון אפשרויות חיפוש מתקדמים לחיפוש מילים וביטויים בתנ"ך, בתלמוד ובטקסטים רבניים נוספים.
החיפוש כולל חיפוש לפי הקשר, חיפוש לפי מילים דומות, התעלמות מהבדלי איות והטיה, זיהוי תווים אופטי, תיקון אוטומטי של שגיאות פיענוח על פי הקשר ועוד.
בשנת 2024 הציגה העמותה יחד עם מפא"ת, האיגוד הישראלי לטכנולוגיות שפת אנוש וצוות חוקרים מאינטל מודל שפה גדול (LLM), פתוח לשימוש מסחרי ומחקרי תחת רישיון Apache 2.0, שהותאם במיוחד לשימוש בעברית לשימושים מגוונים כצ'אטבוט, כלי תרגום ועוד.
המודל היה המודל הראשון שפורסם שעוצב מראש לשימוש בשפה העברית.
לדברי המפתחים, המודל שלהם עולה על המודלים האחרים הקיימים בגודל דומה, ומגיע לתוצאות תחרותיות אל מול מודלים גדולים בהרבה (כדוגמת GPT4 או Claude), ובמבחן השוואה עיוור המודל מנצח את גוגל תרגום בלמעלה מ-74 אחוז מהפעמים.
במרץ 2025 פרסמה העמותה גרסת בטא של "הרב דיקטה", מודל בינה מלאכותית שעונה לשאלות הלכתיות של המשתמשים בסגנון שו"ת, בהתבסס על הספרות הרבנית הקלאסית.
דיקייטר היא עיר ומושב מחוז דקאלב שבג'ורג'יה, ארצות הברית, והיא חלק מהאזור המטרופוליני של אטלנטה.
לפי מפקד האוכלוסין של 2020, אוכלוסיית העיר מנתה 24,928 תושבים, אם כי לעיתים מניחים שהיא גדולה יותר, מכיוון שמספר מיקודי דואר באזור לא מאוגד של מחוז דקאלב נושאים את השם דיקייטר ככתובת.
העיר משרתת על ידי שלוש תחנות רכבת של MARTA (דיקייטר, איסט לייק, ואבונדייל).
דיקייטר ממוקמת כ-8 קילומטרים (5 מייל) צפונית-מזרחית למרכז העיר אטלנטה, וגובלת במערב עם שכונות קירקווד ולייק קלייר של אטלנטה ועם אזור לא מאוגד של מחוז דקאלב.
שכונת דרואיד הילס ממוקמת מצפון-מערב לדיקייטר.
לפני ההתיישבות האירופית, אזור דיקייטר היה ברובו מיוער (שריד של יער ראשוני ליד דיקייטר נשמר כיער פרנבנק).
דיקייטר נוסדה בצומת שני שבילי אינדיאנים: סנדטאון, שהוביל מזרחה מנהר הצ'אטהוצ'י ליד נחל יוטוי, ושאלופורד, שעוקב אחרי הדרך של היום קליירמונט וממשיך לחצות ליד רוזוול.
אתר לבית המשפט של מחוז דקאלב נקבע בשנת 1822 במה שיהפוך למרכז העיר דיקייטר; העיר דיקייטר הוקמה ב-10 בדצמבר 1823. היא נקראה על שם קומודור סטיבן דיקייטר מהצי ארצות הברית.
המתיישבים הראשונים באזור היו חקלאים או בעלי מלאכה מיומנים ממוצא אנגלי, סקוטי ואירי.
במלחמת האזרחים האמריקנית הפכה דיקייטר לאתר אסטרטגי של צבא האיחוד במהלך המערכה על אטלנטה בפיקודו של ויליאם שרמן.
ביולי 1864 תפס הגנרל ג'יימס מק'פרסון את העיר כדי לנתק את קו האספקה של צבא הקונפדרציה מאוגוסטה.
ב-22 ביולי, במהלך קרב אטלנטה, תקף חיל הפרשים של הקונפדרציה בפיקודו של מייג'ור גנרל ג'וזף וילר את שיירות האספקה של מקפרסון ואת חיילי האיחוד שהגנו על השיירות.
לוחית זיכרון בבניין בית המשפט הישן מציינת את מקום הקרב הזה.
במהלך המחצית השנייה של המאה ה-20 התרחב האזור המטרופוליני של אטלנטה לתוך מחוז דקאלב הלא מאוגד, ובסופו של דבר הקיף את דיקייטר משני צדדים.
במקביל, אזרחים רבים עזבו את האזור לפרברים מרוחקים יותר.
בשנות ה-60 וה-70 של המאה ה-20 חלה ירידה דרמטית בערכי הנכסים.
עם זאת, בשנים האחרונות חזרה העיר לצמיחה כלכלית, בעיקר בזכות מספר תוכניות פיתוח מרכז העיר ארוכות טווח שהצליחו, והפכו את דיקייטר לאזור בעל עירוב שימושים עם גישה נוחה למרכז העיר אטלנטה.
במהלך עשרים השנים האחרונות רכשה העיר מוניטין מקומי ולאומי כעיר פרוגרסיבית עם מעורבות גבוהה של תושבים.
לפי לשכת מפקד האוכלוסין של ארצות הברית, שטח העיר משתרע על פני 11 קילומטרים רבועים (4.2 מיילים רבועים), כולם יבשה.
דיקייטר גובלת באבונדייל אסטייטס מדרום-מזרח ובאטלנטה מדרום-מערב, ובמחוז דקאלב הלא מאוגד משאר הצדדים.
קו פרשת המים המזרחי חוצה את העיר לאורך מסילות הרכבת של CSX (לשעבר רכבת ג'ורג'יה).
דיקטיס (ביוונית עתיקה: Δίκτυς) היה שם המיוחס לארבעה גברים במיתולוגיה היוונית.
דיקטיס, דייג ואחיו של פולידקטס, מלך סריפוס.
הוא מצא את דנאה ובנה התינוק פרסאוס בתוך תיבה שנסחפה לחוף (או שנתפסה ברשת הדיג שלו).
הוא התייחס אליהם היטב וגידל את פרסאוס כבנו.
לאחר שפרסאוס הרג את מדוזה, הציל את אנדרומדה, ומאוחר יותר הראה את ראשה של מדוזה לפולידקטס והפך אותו לאבן, הוא מינה את דיקטיס למלך במקומו.
דיקטיס, אחד המלחים שניסו לחטוף את דיוניסוס ונהפך לדולפין על ידי האל.
דיקטיס, קנטאור שהשתתף בחתונתו של פריתואוס ונלחם נגד הלפיתים.
בזמן שנמלט מפריתואוס, הוא החליק ונפל מצוק.
הוא שופד על צמרת עץ מילה ומת.
דיקטיס, בן פוסידון ואגמדה, בת אוגיאס.
הוא היה אחיו של אקטור ובלוס.
דיקטיס הוא גם שמו של מחזה אבוד מאת אוריפידס, שרק חלקים ממנו שרדו.
דיקסילנד ג'אז (Dixieland jazz) הוא סגנון מוזיקלי אשר מקורו בניו אורלינס שבלואיזיאנה, ארצות הברית.
"דיקסי" הוא כינוי לחלק הדרום מזרחי של ארצות הברית עוד מתקופת מלחמת האזרחים.
הסגנון נוצר כתוצאה של מפגש התרבויות - האירופאית והאפריקאית.
יבוא העבדים מאפריקה הפגיש בין התרבות השחורה שבה המוזיקה והקצב מהווים חלק בלתי נפרד מחיי היום-יום לבין הכלים המכוונים בעלי הצלילים המדויקים של התרבות המערבית.
מתוך המפגש הזה של קצב וכלים מוזיקליים מדויקים נולד הדיקסילנד ג'אז.
הסגנון התפתח בתחילת המאה ה-20 והתפרסם ותפס תאוצה מ-1917 כשהוא נקרא גם "הג'אז של ניו אורלינס" ונחשב לאחד מהסגנונות הראשונים בג'אז, והראשון שתועד בהקלטות אודיו.
השיר הידוע ביותר בסגנון הוא "כשהמלאכים צועדים בסך" ("When the Saints Go Marching In") המושתת על מבנה הרמוני שהושאל משירים קודמים.
אחד המאפיינים הבולטים של הסגנון הוא אלתור פוליפונית (רב קולית), פירושו שכמה כלים מאלתרים בו זמנית.
בין המוזיקאים המזוהים ביותר עם הסגנון, נמצא החצוצרן והזמר לואי ארמסטרונג שזכה להכרה גם בסגנונות אחרים בג'אז.
הדיקסילנד ג'אז נוגן בתזמורות שהתחלקו לשתי סקציות:
מחלקת קצב: שכללה תופים, פסנתר (או בנג'ו במצעדים, תהלוכות או נגינה ברחוב), קונטרבס (שהוחלף בטובה בתהלוכות).
מחלקת נשיפה: שכללה חצוצרות שניגנו את המלודיה, טרומבונים שניגנו את הקונטרהפונקט וקלרינטים שעיטרו את המנגינה.
כיום נהוג לחלק את הסגנון לכמה סגנונות משנה שהתפתחו ופסטיבלים המוקדשים לסגנון ה"דיקסי" מתקיימים מדי שנה בעולם, בין הבולטים פסטיבלים בלואיזיאנה ארצות הברית, בשווייץ ובדרזדן שבגרמניה.
דיקסי צ'יקס: סתמו ותתחילו לשיר הוא סרט דוקומנטרי שהופק על ידי ברברה קופל וססיליה פק.
הסרט עוקב אחר להקת הקאנטרי מטקסס הדיקסי צ'יקס במשך שלוש שנים בזמן שהלהקה הייתה תחת התקפה מצד ממשל ארצות הברית וחוגי הימין בארצות הברית על כך שביקרה בפומבי את הנשיא ג'ורג' ווקר בוש ואת המלחמה בעיראק.
הסרט יצא לאור במהלך פסטיבל טורונטו 2006.
שם הסרט "סתמו ותתחילו לשיר" (או "שִתקו ושירו") הוא משחק מילים על כך שהשלטון בארצות הברית ומבקרי הלהקה טענו שעל הבנות לשיר ולשתוק בעניינים פוליטיים.
כמו כן המשפט מופיע בסינגל הראשון מאלבום החדש של הלהקה, "Not Ready to Make Nice" ("לא מוכנה להתפייס").
הדיקסי צ'יקס היו להקת הקאנטרי המצליחה ביותר בארצות הברית בסוף שנות התשעים ותחילת העשור הנוכחי, (הדיקסי היו ללהקת הקאנטרי הראשונה בהיסטוריה שהצליחה למכור אלבום ברמת יהלום מעל 10 מיליון עותקים).
כאשר הקהל המאזין למוזיקה שלה כמו כל להקת קאנטרי אחרת היו בעיקר חוגי הימין בארצות הברית ומדינות הדרום והמערב.
בשנת 2003 במהלך הופעה בלונדון אמרה סולנית הלהקה נטלי מיינס "אני מתביישת שנשיא ארצות הברית הוא מטקסס" (Just so you know, we're ashamed the President of the United States is from Texas) וזכתה לתשואות מהקהל.
מספר שבועות לאחר מכן יצאה הלהקה בהתקפה על המלחמה בעיראק.
הביקורת מצד הלהקה שהדהימה את הממשל ואת חוגי הימין שלא היו רגילים לשמוע אמירות כאלה מתוך ביתם שלהם והם יצאו בהתקפה חריפה על הלהקה, הנשיא ג'ורג' בוש תקף את בנות הלהקה מספר רב של פעמים ואף אמר את המשפט השנוי במחלוקת "אני לא הייתי קונה אלבום שלהם".
לאחר מכן החלו תחנות רדיו רבות בארצות הברית להחרים את שירי הלהקה (שהיו למושמעים ביותר עד אז) וסולנית הלהקה קיבלה מכתבי איומים על חייה.
דיר א־זור היא עיר בחלקה הצפון-מזרחי של סוריה, על גדות נהר הפרת, ובירת מחוז דיר א-זור.
העיר נמצאת במרחק של כ-450 קילומטר מבירת המדינה, דמשק.
בעיר 133,000 תושבים (על פי הערכה משנת 1994) והיא שוכנת בלב אזור חקלאי פורה הכולל גידול בקר, דגנים וכותנה.
מאז גילוי מרבץ נפט במדבר הסורי הפכה דיר א-זור למרכז תעשיית הפקת הנפט במדינה.
העיר מהווה אף מוקד תיירות משני במדינה, עם מסעדות על גדת הנהר ומלונות ברמת תיירות גבוהה.
דיר א-זור שוכנת על צומת דרכים במדבר הסורי ולה שדה תעופה (קוד יאט"א: DEZ) ברובע אל-ג'פרה (الجفرة).
סמוך לעיר קיים מכרה מלח.
דיר א-זור נמצאת 85 קילומטר מצפון-מערב לאתר הארכאולוגי של העיר ההלניסטית-רומאית דורה אירופוס וכ-120 קילומטר מצפון-מערב לשרידי העיר מארי.
בתקופה הרומאית שימשה העיר כתחנת מסחר חשובה בין האימפריה הרומית לבין הודו.
לאחר שנכבשה בידי המלכה זנוביה, במאה ה-3 לספירה, הפכה לחלק מממלכת תדמור.
העיר ידעה גלי כיבושים רבים ולבסוף נהרסה בידי המונגולים בעת התפשטותם מזרחה, במאה ה-13.
העיר המודרנית נבנתה על ידי האימפריה העות'מאנית בשנת 1867. בשנת 1915, בעת רצח העם הארמני, ידעה העיר מחזות קשים כאשר מאות אלפי ארמנים הגיעו לעיר בסופן של "צעדות מוות" מאזור אנטליה.
אלפי ארמנים מצאו את מותם בדיר א-זור ובאזורים הסמוכים לה, רבים מהם מתו בסמוך למעיינות ראס-אל-עין הנמצאים סמוך לעיר.
בשנת 1921 השתלטה צרפת על דיר א-זור והקימה בה מחנה צבאי גדול.
ב-3 ביולי 1941 התנהל בעיר קרב של כוחות בעלות הברית כנגד צבא צרפת, כחלק מפלישת כוחות בעלות הברית לסוריה במלחמת העולם השנייה.
כוחות בעלות הברית העבירו את הממשל במקום לידי כוחות צרפת החופשית.
בשנת 1946, עם הכרזת עצמאותה של סוריה, שוחררה העיר.
בעיר הייתה מוצבת אנדרטה בכנסייה לזכר רצח העם הארמני לזכר קורבנות רצח העם הארמני, שהייתה אחד מן המרכזים החשובים להנצחתם.
היא הושלמה בשנת 1990. האנדרטה והכנסייה הוחרבו במעשה חבלה מכוון בשנת 2014.
דיר א-זור ידועה אף בזכות גשר תלוי שהיה בה וחצה את נהר הפרת.
הגשר נבנה בעת השלטון הצרפתי בשנת 1930. הוא היה הגשר התלוי השני מסוגו שנבנה בעולם, לאחר שהגשר התלוי הראשון נבנה בדרום צרפת.
הגשר נהרס בתחילת מאי 2013, במהלך מלחמת האזרחים בסוריה.
בעיר שוכן מוזיאון לארכאולוגיה – מוזיאון דיר א-זור, המרכז ממצאים מאזור צפון-מזרח סוריה, ומרכז תרבות ערבי.
הקמפוס המרכזי של אוניברסיטת אל-פוראת נמצא בדיר א-זור.
בקמפוס שוכנות הפקולטות לחקלאות, למדעים, מדעי הרוח, חינוך, משפטים, הנדסה פטרוכימית ורפואה.
פקולטות נוספות שוכנות במחוזות שכנים לא-זור.
בעיר מתפרסם עיתון מקומי בשם אל-פוראת.
לא הרחק מהעיר קיים אזור תעשייה השייך לממשלת סוריה.
בלילה שבין 5 ל-6 בספטמבר 2007 בא-זור התרחשה תקיפה של חיל האוויר הישראלי של כור גרעיני שהיה חלק של תוכנית הגרעין הסורית.
בשנת 2012, במהלך מלחמת האזרחים, העיר נפלה לידי ארגון דאעש.
בהתחלה, הארגון זוהה כאחד מארגוני המורדים בשלטון בשאר אל-אסד, אבל כעבור שנתיים, התברר שלארגון יש תוכניות אחרות מאלה של צבא סוריה החופשית, שכוללות הקמת ח'ליפות אסלאמית בשטחי סוריה ועיראק.
בספטמבר 2017 הצבא הסורי וחטיבת אל-קודס, בסיוע כוחות רוסיים, הצליח לשחרר את העיר ולכבוש אותה מידי ארגון המדינה האסלאמית.
בתחילת דצמבר 2024, כחלק ממתקפת המורדים בסוריה, ארגון הכוחות הסוריים הדמוקרטיים פתח במבצע קרב השיבה לכיבוש מחוז דיר א-זור, וב-6 בדצמבר כוחות צבא אסד נסוגו מהעיר והמורדים הכורדים כבשו אותה.
כעבור מספר ימים, לפי חסן עבד אל-רני, אחד מבכירי המורדים, הכורדים איבדו את שליטתם על העיר.
דיר הוא מכלאה חקלאית לגידול חיות משק כגון כבשים, עזים וחזירים, למטרת בשר, חלב, צמר וכדומה.
דיר הוא באופן בסיסי מתקן פשוט, הקיים מימי קדם ובתרבויות שונות.
בדיר מודרני, מאידך, ישנם מתקני האבסה, השקיה, קירור וחימום מבוקרים, שנועדו לתת תנאים אופטימליים לגידול תעשייתי.
המילה דיר משמשת כשמן של מכלאות שאינן רפת (המיועדת לבקר), אורווה (המיועדת לסוסים) או לול (המיועד לעופות).
המונח "דיר חזירים" משמש בהשאלה לתיאור מקום מטונף שלא ראוי למגורי אדם.
בצה"ל המילה "דיר" משמשת גם לתיאור מבנים שלא נועדו לבעלי חיים כגון דיר תת-קרקעי, דיר פצצות.
מקור המילה "דיר" הוא כנראה במילה "דֵּיר" (בצירה), שמשמעה נווה, מתחם מגודר לגידול צאן.
בערבית המילה "דיר" משמעה מנזר, והיא משמעות מאוחרת יותר.
דֵיר הייתה עיר שומרית קדומה ששכנה ממזרח לחידקל, בגבול של שומר עם עילם, כיום במחוז ואסט שבעיראק.
דֵיר הייתה מיושבת מתקופת השושלות הקדומה ועד לאימפריה האשורית החדשה.
לאל המקומי קראו אישתרן, והוא היה מיוצג על פני האדמה באמצעות סגנו, נחש בשם נירה.
דיר הוזכרה פעמיים באלף ה-3 לפנה"ס, בתקופת שלטונו של שולגי משושלת אור 3: השנה ה-11 של שלטונו נקראה "השנה שבה אישתרן של דיר הובא למקדש שלו" והשנה ה-21 נקראה "השנה שבה דיר נהרסה".
באלף ה-2 לפנה"ס, כתב רים-סין הראשון מלרסה שבשנת ה-20 לשלטונו הוא הרס את דיר.
עמי-דיתנה מבבל כתב שבשנת שלטונו ה-37 הוא הרס את חומות העיר דיר, וכמו כן כתב שחומות אלו נבנו מוקדם יותר על ידי דמיק-אילישו מאיסין.
בשנת 720 לפנה"ס יצא המלך האשורי, סרגון השני, במלחמה כנגד עילם, אבל הכוח האשורי הובס ליד דיר על ידי כוח משולב של חומבן-ניקש הראשון מעילם ומרדוך-אפלה-אידינה השני מבבל.
בקיץ של שנת 623 לפנה"ס, ניצלה העיר את האנרכיה והמרידות שהיו ברחבי האימפריה האשורית בתקופת מלכותו של סין-שר-אישכון והשתחררה מעול אשור.
אף שבדיר לא בוצעו חפירות ארכאולוגיות, בקרבת המקום נמצאו כמה חפצים, כולל אבני גבול כודורו.
במשך השנים ניזוק האתר בשל מים, ואי לכך נחשב לבלתי אפשרי לקיום חפירות ארכאולוגיות.
דיקסיט דומינוס (לטינית: Dixit Dominus, לפי המקור העברי "נאום ה'") היא יצירה מוזיקלית דתית, מעין קנטטה כנסייתית בשמונה חלקים, בלטינית, מאת גאורג פרידריך הנדל, מבוססת על מילות מזמור תהילים ק"י ובסיומה עם תוספת בהשראת הברית החדשה.
נושאת מספר הקטלוג 232 HWV ברשימת יצירותיו של הנדל.
הולחנה בסגנון בארוקי ובוצעה לראשונה ברומא בשנת 1707. מיועדת לחמישה זמרים סולנים - שני קולות סופרן, אלטו, טנור ובאס, מקהלה, תזמורת כלי מיתר (שני כינורות, שתי ויולות, צ'לו, קונטרבס) ובאסו קונטינואו.
יצירה זו נמצאת באחד מכתבי היד האוטוגרפים המוקדמים ביותר של הנדל, הנשמר במוזיאון הבריטי בלונדון.
הנדל הלחין את "דיקסיט דומינוס" בעת מסעו באיטליה בגיל 22. ייתכן כי התחיל לכתוב אותה בעת שהייתו בפירנצה ובוונציה וסיים אותה ב-11 באפריל 1707 ברומא.
באיטליה זכה להערכה מצד נציגים בולטים של האצולה ושל הממסד הקתולי שניסו אף לשכנעו לנטוש את אמונתו הלותרנית.
בלי להמיר את דתו, הוא הסכים לכתוב כמה עבודות מוזיקליות בשפה הלטינית ברוח הכנסייה הרומית קתולית.
הנדל ביקש להוכיח את עצמו בזירה המוזיקלית האיטלקית שנהנתה מיוקרה רבה בכל אירופה המערבית.
יש אומרים כי היצירה הוזמנה על ידי הקרדינל קרלו קולונה (1665 - 1739) שהיה קשור למסדר הכרמליטים.
היא בוצעה יחד עם האנטיפון סאלווה רגינה Salve regina, עוד שני מזמורי תהלים לאודאטה פוארי Laudate pueri (תהלים קי"ג) וניסי דומיניס Nisi Dominis (תהלים קכ"ז) ועוד כמה קטעים נוספים - האנטיפונים "טה דקוס וירגינאום"
Te Decus Virgineum, הק אסט רגינה וירגיניום Haec est Regina Virginium, והמוטט "סביאט טלוס אינטר ריגורס".
Saeviat tellus inter rigores, בחגיגות השנתיות של הערבית של מרים הקדושה, גבירת הכרמל, ב-16 ביולי 1707 ככל הנראה בכנסייה סנטה מריה אין מונטסנטו בפיאצה דל פופולו ברומא.
היצירה כתובה בסול מינור וביצועה נמשך 30-35 דקות.
היא קרובה לדפוס של מיסה עם קטעים חלופיים לסולנים ולמקהלה ומזכירה קצת יצירות מקהלתיות מסוימות של ויוואלדי.
המלחין מעמיד אתגר בפני הווירטואוזיות של הסולנים והמקהלה.
היא מורכבת משמונה חלקים, כדלקמן:
כפי שהיה בראשית, ועתה ולעולמי עולמים.
ויליאם ראלף דין (22 בינואר 1907 – 1 במרץ 1980) הידוע בכינויו דיקסי דין היה כדורגלן אנגלי אשר כבש 379 שערים בליגה האנגלית.
דין החל את הקריירה בטרנמיר רוברס, שם כבש 27 שערים ב-30 הופעות.
בשנת 1925 עבר דין לאברטון תמורת 3,000 פאונד, שם הגיע לשיאו שכבש ב-399 הופעות 349 שערים.
בעונת 1927/28 כבש 60 שערים בעונה אחת, שיא שלא נשבר עד היום.
בעונת 1937/38 עבר לשחק בשורותיה של נוטס קאונטי שם כבש 3 שערים ב-9 הופעות.
שנה לאחר מכן, עבר לשחק בסלייגו רוברס מאירלנד.
דיקסי דין סיים את הקריירה בקבוצת הארסט מליגת מחוז צ'שייר.
דין כבש 16 שערים ב-18 הופעות בנבחרת, מתוכם כבש פעמיים שלושער נגד נבחרת בלגיה ונבחרת לוקסמבורג.
ב-1 במרץ 1980 נפטר דין כתוצאה מהתקף לב, כשהוא בן 73, דקות לאחר סיום משחק הדרבי בגודיסון פארק מול ליברפול בו צפה.
מחוז דיר א-זור הוא אחד מ-14 מחוזותיה של סוריה, משתרע בצפון-מזרח סוריה.
המחוז מחולק לשלוש נפות ובירתו היא העיר דיר א-זור.
חלקו הדרום-מזרחי של המחוז גובל עם עיראק.
נפת דיר א-זור – בצפון
דיקסי או הלוואי שהייתי בדיקסי (Dixie או I Wish I Was in Dixie) הוא שיר עם אמריקאי אשר שימש כהמנון דה פקטו של מדינות הקונפדרציה של אמריקה בעת מלחמת האזרחים האמריקנית ומשמש עד היום כהמנון בלתי רשמי של מדינות דרום ארצות הברית (הנקראות בסלנג "דיקסי" או "דיקסילנד").
מקור השיר במופע מינסטרל מסוף שנות ה-50 של המאה ה-19 וכתיבתו מיוחסת לדן ד.
לו רק לחזור יכולתי אל ארץ הכותנה,
הן לא אשכח את דיקסי גם עוד מאה שנה,
ממרחקים אביט, אשקיף אל דיקסי לנד.
בדיקסי, דיקסי לנד, שם אני נולדתי,
מוקדם בבוקר קר לאור עולם יצאתי,
לו רק הייתי שוב בדיקסי, הוּריי!
בדיקסי לנד אקים לי את ביתי,
ושם אחיה בדיקסי עד יבוא מותי,
רחוק רחוק שם בדרום, בדיקסי,
רחוק רחוק שם בדרום, בדיקסי.
השיר בנוי מקבוצות של 32 תיבות המשמשות לסירוגין כבית ופזמון עם חריזה בתבנית AABC.
את הבית שר סולן או חבורת סולנים קטנה ואת הפזמון שרה כל הלהקה, כאשר אל השורה החודרת "look away" הצטרף גם הקהל המאזין.
גיבור השיר הוא עבד שנמלט משעבודו במדינות הדרום אל הצפון החופשי, אך הוא חולה מרוב געגועים לחווה ולאדונו הדרומי.
השיר בנוי על התמה המרכזית של מופע המינסטרל האנטי-אבולושיוניסטי (האבולושיוניסטים היו ליברלים מצפון ארצות הברית שהתנגדו באופן עקרוני לעבדות).
לפי תמה זו העבדות היא מוסד חשוב וחיוני ולראיה (כביכול) - העבדים עצמם שמחים, עליזים ומהללים את מצבם הטוב.
בעת מלחמת האזרחים חיברו גם צבא האיחוד וגם צבא הקונפדרציה מילים אחרות ללחן, שהתאימו לחוויות המלחמה.
תמליל צבא הדרום, שהיה להמנונו
הו בני דרום, קודרים ורועמים!
דגלי צפון ברוח הדרום מכים!
אחורה השיבום בזעם אין רחם!
אל מול בריתם הארורה נקום ונילחם!
הרימו הנס, דגל דיקסי שאו, הורא!
בדיקסי לנד רגלינו נטועות, למען דיקסי עד מוות נילחם!
תמליל צבא הצפון, שנכתב כהתרסת-נגד
לעד תיכון בריתנו, לא תמעד!
בנוסף כתבו חיילים בעת מלחמת האזרחים ללחן השיר גרסאות רבות של שירי רובאים הכוללים הומור שחור, נונסנס, בדיחות גסות וכיוצ"ב.
המנהג לשיר את השיר היה נוהג מקובל באירועי ספורט וחגיגות ציבוריות אחרות בדרום והיה לאחד מסמליו.
מקס שטיינר, מלחין הפסקול לסרט חלף עם הרוח, שילב גרסה איטית ונוסטלגית של הלחן בתמונה הפותחת של הסרט.
מאז שנות ה-60 של המאה ה-20 ועליית התנועה לזכויות האזרח של ארצות הברית, נחשב השיר לשריד גזעני ופוגעני ונוצרה דרישה להסיר את מנהג שירתו מהמרחב הציבורי.
ב-1968 למשל אסר נשיא אוניברסיטת מיאמי את השמעת השיר לפני משחקי פוטבול ובאירועים ציבוריים אחרים.
לאורך השנים נראו פעמים רבות פעילים חברתיים מוחים או עוזבים אירועים כאשר נוכחים אחרים פצחו בשירת "דיקסי".
בסדרת הטלוויזיה אימה אמריקאית מופיע השיר בעונה השלישית (פרק 9) כאשר מאדאם דלפין לאלורי (Delphine LaLaurie) שרה אותו כדי להימנע מצפייה בסדרה שורשים
דיקסיט הוא משחק קלפים מבית היוצר ג'ין לואיס רובירה, שפורסם על ידי חברת לייבלנד (Libellund) בשנת 2010. פירוש המילה דיקסיט בלטינית הוא: "היא אמרה" או "הוא אמר".
בתחילת המשחק כל שחקן מקבל שישה קלפים אקראיים.
על פי סדר תורות שהוחלט, בכל פעם, השחקן שהוא המספר, מעיין בקלפיו ואומר בקול רם אסוציאציה שעולה בראשו לאחד מהקלפים שבידו (מבלי להראות את הקלף לשאר המשתתפים).
שאר השחקנים מעיינים בקלפיהם ובוחרים את הקלף שלדעתם ממחיש את האסוציאציה באופן הטוב ביותר.
לאחר מכן כל השחקנים נותנים את הקלפים שבחרו למספר, מבלי להראות אותם, והוא טורף אותם יחד עם הקלף שלו.
לאחר מכן מניחים את כל הקלפים באופן אקראי עם הפנים כלפי מעלה ונותנים לכל קלף מספר.
כל שחקן, מקבל בתחילת המשחק כרטיסיות מרובעות מקרטון קשיח כמספר השחקנים, הממוספרות מ-1 ועד מספר השחקנים במשחק.
כל שחקן פרט למספר מניח עם הפנים כלפי מטה (מבלי להראות לאחרים), את הכרטיסייה עם מספר התמונה שלהערכתו היא התמונה של המספר.
אחר כך כולם הופכים בו זמנית את הכרטיסיות.
בשני מקרי הקיצון - בהם כל השחקנים מצליחים לנחש איזה קלף הוא של המספר, או לחלופין כולם נכשלים בניחוש - המספר לא זוכה בנקודות ואילו כל שאר השחקנים מקבלים שתי נקודות.
אם חלק מן השחקנים הצליחו לנחש נכונה, אז המספר והמנחשים נכונה מקבלים שלוש נקודות והשחקנים שלא ניחשו נכונה לא זוכים בנקודות.
כל שחקן שבלבל אחר וגרם לכך שיצביע לקלף שלו במקום לקלף של המספר, מקבל נקודה על כל שחקן שהצליח לבלבל.
המשחק נגמר כאשר כל חפיסת הקלפים נגמרת.
למשחק קיימות 10 הרחבות שמוסיפות קלפים למשחק:
בנוסף, קיימת הרחבה נוספת שבגרסה המתורגמת לעברית משווקת בתוך משחק הבסיס - דיקסיט odyssey.
המשחק זכה בעשרות פרסים חשובים בתחום משחקי הקלפים:
פרס "חבצלת הזהב" בקוויבק (2009)
"משחק המתחילים הטוב ביותר" בפורטוגל (2009)
"משחק המסיבות הטוב ביותר" בארצות הברית (2010)
דיקסון הוא יישוב עירוני קטן בצפון מחוז קרסנויארסק ברוסיה, אחד היישובים הצפוניים והמבודדים ביותר בעולם.
במקום נמצא הנמל הצפוני ביותר של הצי הרוסי.
בתקופת השלטון הסובייטי הייתה עיר סגורה ובשיאה התגוררו בה כ-5,000 איש (ב-1985), מאז חלה התדרדרות ונכון ל-2015 מתגוררים ביישוב 650 נפש וכמות האוכלוסייה נמצאת במגמת ירידה מתמדת.
היישוב נוסד ב-7 בספטמבר 1915 ונקרא על שמו של הסוחר השוודי-סקוטי אוסקר דיקסון (Oscar Dickson; 1823–1897), שמימן את מסעות הקוטב של אדולף אריק נורדנשלד ופריטיוף ננסן ושעל שמו קרא נורדנשלד את שמו של האי הסמוך ב-1884.
באוגוסט 1942 הופצצו העיר, על נמלהּ ותחנת הרדיו האסטרטגיים שלה על ידי אוניית המערכה זוטא הנאצית "אדמירל שר" במסגרת "מבצע וונדרלנד" (Wunderland).
האונייה הגרמנית הפגיזה אוניות סובייטיות שעגנו בנמל, והנחיתה חיילים בחוף.
ואולם, מגיני הנמל השיבו אש באמצעות תותח הוביצר מיושן, והצליחו לגרום ל"אדמירל שר" נזק מסוים.
הגרמנים השיבו את החיילים לאונייה, ונסוגו לבסיסם בנורווגיה מבלי שהצליחו לפגוע בשיירות באזור.
בעיר הוצבה אנדרטה לזכר מגיניה.
בעיר הוצבה אנדרטה לזכר הימאי הרוסי ניקיפור בגיצ'ב שמצא את מותו בתחומי האי דיקסון.
מאז 1985 אוכלוסיית העיר נמצאת במגמת ירידה מתמדת, כיום מתגוררים בה 650 איש לעומת 5,000 בשנת 1985.
לפי שיר על המקום הוא נקרא "בירת החוג הארקטי" (Столицей Арктики).
היישוב נמצא על גדות ים קארה, בשפך נהר היניסיי מול האי דיקסון ושוכן בשולי שטחי הטונדרה של סיביר.
בדיקסון שורר אור יום מה-5 במאי ועד ה-10 באוגוסט, לילה שורר מ-11 בנובמבר ל-1 בפברואר ובין ה-8 בדצמבר ל-5 בינואר שורר חושך מוחלט.
כך זהו היישוב הגדול ביותר צפונית לחוג הארקטי בו שורר חושך גמור זמן כה ממושך בחורף.
מאמצע ספטמבר ועד סוף מאי הטמפרטורה היומית ממוצעת יורדת מתחת לאפס מעלות צלזיוס.
כאשר הטמפרטורה היומית הממוצעת בינואר היא 25.4- מעלות.
הטמפרטורה היומית הממוצעת באוגוסט, החודש החם בשנה היא 4.8 מעלות בלבד.
5 ק"מ ממערב ליישוב, על גבי אי סמוך לחוף מצוי שדה תעופה קטן (קוד IATA: DKS; קוד ICAO: UODD), שדה התעופה דיקסון שבנייתו הושלמה בשנות ה-30 של המאה ה-20. שדה התעופה קלט מטוסי נוסעים אזרחיים לרוב, בעיקר מטוסי אנטונוב ויאקובלב ומסוקים מכל הדגמים.
בסתיו 2010 חדל מלפעול בשל תנאי תשתית רעועים ותנאי מזג אוויר ירודים שמנעו את הפעלת השדה.
בדצמבר 2010 חודשה פעילות השדה וחברת התעופה של מחוז קרסנויארסק, "קראסאוויה", החלה להפעיל טיסות סדירות ממנו ואליו.
בעיר שוכן נמל הים הצפוני ביותר ברוסיה, שהוא אחד מנמלי הים החשובים של הצי הרוסי ובתחומו נמצא מפעל דגים.
הנמל מהווה לנקודת מוצא חשובה אל אוקיינוס הקרח הצפוני.
מאז 1916 פועלת בעיר תחנה לחקר הקוטב ובה מרכז רדיו-מטאורולוגי ותחנת מצפה גאופיזית.
דיקרוגלוסיים (שם מדעי: Dicroglossidae) היא משפחה מסדרת חסרי זנב.
בני המשפחה חיים בטבע בעיקר בדרום ודרום-מזרח אסיה וכן באפריקה.
בעבר הם היו תת-משפחה במשפחת הצפרדעיים אך כיום הם משפחה עצמאית.
המינים במשפחה בעלי ראש מעוגל ולשון מפוצלת דמוית מזלג.
רובם חיים באזורים לחים וצבועים בצבעי הסוואה.
בין המינים בולטת צפרדע הסרטנים שהיא הצפרדע היחידה בעולם היכולה לחיות במים מלוחים.
במשפחה זו ישנם 15 סוגים:
סוג Fejervarya - בה צפרדע הסרטנים
דיקסון ואקמה קאבו הוא כדורגלן עבר ניגרי ששיחק בעמדת החלוץ.
ב-1 ביוני 2009 חתם ואקמה לשלוש שנים באאולו פאלו מהליגות הנמוכות בפינלנד.
ב-1 ביולי ואקמה הושאל לעונה לקופס מליגת העל הפינית, ואקמה ערך את הופעת הבכורה בניצחון 0-3 על רובניימן פאלוסאורה, כשהוא כבש שער ונבחר לשחקן המשחק.
בהמשך העונה התבטא מאמן אינטר טורקו ג'וב דראגטסמה ההולנדי כשהתראיין לתקשורת המקומית לאחר ההפסד לקופס והצהיר שדיקסון ואקמה הוא החלוץ הטוב ביותר שהוא אי פעם ראה בליגת העל הפינית.
ב-1 בספטמבר 2010 הושאל ואקמה לאולבורג מליגת העל הדנית.
במהלך תקופת ההשאלה, ואקמה כבש שער אחד בשבע הופעות, אך לא התאקלם וב-31 בדצמבר עזב את אולבורג.
ב-1 באפריל 2011 חזר ואקמה לפינלנד והושאל לקופס עד לסוף העונה, בעונה זו כבש ואקמה 7 שערים ב-20 הופעות.
בסיום עונה זו הסתיים החוזה בין ואקמה לקבוצת אאולו פאלו.
באפריל 2012, ואקמה חתם על חוזה בן חמישה חודשים עם סונג לאם נג אן מליגת העל הווייטנאמית.
ואקמה הבקיע בהופעת הבכורה שלו עבור סונג לאם נג אן, כשהוא עולה מהספסל במחצית השנייה וקבע שוויון בדקה ה-93 נגד סאי גון סואן תאן במחזור ה-14 של הליגה, המשחק הסתיים 2-2. במהלך העונה כבש ואקמה 10 שערים ב-13 הופעות.
בסיום העונה ואקמה סירב להאריך את חוזהו בקבוצה.
בפברואר 2013 חתם ואקמה בקלאנטן מליגת העל המלזית.
ואקמה ערך את הופעתו הבכורה נגד מזיאה מרפובליקת המלדיביים במסגרת הגביע אסיה.
בהמשך העונה זכה עם קבוצתו בגביע אסטרו.
בסך הכל ערך ואקמה 9 הופעות בליגה כשבמהלכם כבש 3 שערים.
בדצמבר חתם ואקמה בפהנג מליגת העל המלזית.
ב-8 במרץ 2014 ואקמה כבש צמד מול אנגקטן תנטרה.
ב-7 ביוני זכה ואקמה עם פהנג בגביע אסטרו לאחר שניצחו את פאלדה יונייטד, במהלך המשחק כבש ואקמה את שער הניצחון בדקה ה-89. בהמשך העונה ואקמה סייע לפהנג לזכות בגביע הליגה נגד ג'והור דארול טאזים כשהוא כובש שני שערים ומכריע את המשחק בפנדלים.
לקראת עונת 2016/2017 חתם ואקמה באנז'ה מליגת העל הצרפתית.
ב-24 בספטמבר 2016 כבש שער עצמי בהופעתו הבכורה מול מונקו.
בפברואר 2019 חזר ווקאמה לאחר שנתיים ללא כדורגל לפהנג מליגת העל המלזית וסיפק הופעת בכורה פנומנלית עם צמד, שלושה בישולים ומשחק אדיר.
דיקסון ואקמה נולד וגדל בלאגוס בירת ניגריה לשעבר.
אחיו הקטן אנתוני ואקמה שחקן כדורגל, אשר משחק באל-פייחה מליגת העל הסעודית.
דיקסי וירג'יניה קרטר הייתה שחקנית קולנוע, תיאטרון וטלוויזיה אמריקאית.
היא כיכבה בסדרה "Designing Women" (1986-93) בתפקיד ג'וליה שוגרבייקר, וגילמה את רנדי קינג בסדרת הדרמה "חוקים שבלב" (1999-2002).
ב-2007, היא הייתה מועמדת לפרס אמי עבור תפקידה בסדרה "עקרות בית נואשות" (2006-07), בה שיחקה את גלוריה הודג'.
דיקסי וירג'יניה קרטר נולדה ב-25 במאי 1939 לאסתר וירג'יניה (לבית הילסמן) ולאלברד לירוי קרטר, במקלמורסוויל שבטנסי.
קרטר בילה את ילדותה בממפיס.
לתואר ראשון למדה באוניברסיטת ממפיס ובמכללת רודס.
ב-1959, קרטר התחרתה בתחרות היופי מיס טנסי, והגיעה למקום שני.
קרטר זכתה בתחרות היופי מיס וולנטיר באוניברסיטת טנסי באותה שנה.
ב-1960, קרטר הופיעה לראשונה בהפקה מקומית של המחזה "הקרוסלה".
היא עברה לניו-יורק ב-1963, וזכתה בתפקיד בהפקה של מחזה של שייקספיר, "אגדת חורף".
החל מ-1967, היא לקחה הפסקה של שמונה שנים ממשחק כדי להתמקד בגידול שתי בנותיה.
ב-1974 פרצה לעולם אופרות הסבון כשהחליפה שחקנית שיצאה לחופשת לידה בסדרה הפופולרית " One Life to Live", ואז לוהקה לתפקיד קבוע בסדרה The Edge of Night", שם נשארה שנתיים.
תפקיד זה הוביל לתפקידי פריים טיים, וקרטר העתיקה מגוריה ללוס אנג'לס.
ב-1976 זכתה בפרס "עולם התיאטרון".
תפקידים אלו סללו את דרכה של קרטר אל הדמות והסדרה הידועות ביותר שלה - ג'וליה שוגרבייקר בתוכנית "Designing Women".
המפיקה לינדה בלאדוורת תומסון, שעבדה עם קרטר קודם לכן, עדיין לא ידעה מה יהיה תוכן הסדרה כשהיא הגתה אותה, היא רק ידעה שהיא רוצה לייצר סדרה סביב קרטר וחברותיה לסדרה - דלתה בורק, אנני פוטס, וג'ין סמארט.
האל הולברוק, בן זוגה האמיתי של קרטר, גם הופיע בתוכנית בתפקיד חוזר, ושתי בנותיה הופיעו בתפקיד אורח ב-1989. התוכנית רצה משנת 1986 ועד 1993.
קרטר הופיעה במספר הפקות ברודוויי, כולל ב-1997, אז כיכבה בתפקיד מריה קאלאס בהפקת הברודוויי "כיתת אמן".
היא שיחקה את התפקיד מינואר עד יוני.
את התפקיד גילמו לפני כן זואי קולדוול ופטי לופון.
מ-1999 עד 2002, היא גילמה את רנדי קינג בדרמה המשפטית "חוקים שבלב" ברשת CBS, לצדם של קת'לין קווינלן וטוני דנזה.
בשנת 2004, הופיעה בתפקיד אורח ב-"חוק וסדר: מדור מיוחד".
לאחר מספר שנים בהן התפקידים הפסיקו לזרום, קרטר חוותה פופולריות מחודשת ב-2006 כאשר לוהקה לתפקיד חותנתה רוקחת המזימות של ברי ואן דה קאמפ בסדרה "עקרות בית נואשות".
יוצר הסדרה מארק צ'רי התחיל דרכו בהוליווד בתור העוזר של קרטר על הסט של "נשים מעצבות".
תפקיד זה הביא לה את המועמדות היחידה שלה לפרס אמי.
סרטה האחרון היה "That Evening Sun,", אותו צילמה עם בעלה, האל הולברוק, במזרח טנסי בקיץ 2008. בכורת הסרת הייתה בפסטיבל הסרטים South by Southwest, בו זכה בפרס חבר השופטים.
ב-1967, קרטר נישאה לאיש העסקים ארתור קרטר (אין קשר משפחתי).
נולדו להם שתי בנות, מרי דיקסי וג'ינה.
קרטר עזבה את עבודת המשחק במשך שמונה שנים כדי להתמקד בגידול בנותיה, יחד עם שלושת ילדיו של ארתור מנישואים קודמים.
היא התגרשה מארתור קרטר ב-1977, ונישאה באותה שנה לשחקן ג'ורג' הרן.
במאי 1984 היא נישאה בשלישית לשחקן האל הולברוק.
ב-1996, קרטר פרסמה אוטוביוגרפיה בשם "Trying to Get to Heaven", בה דיברה בין היתר, על הלחץ הגדול בתחום הטלוויזיה להישאר צעירה, ותיארה את הניתוחים והאמצעים האחרים שנקטה בהם למטרות אנטי-אייג'ינג.
קרטר הייתה רשומה כרפובליקנית, ותיארה את הדעות הפוליטיות שלה כליברטריאנים.
קרטר פעם תיארה את עצמה בצחוק בתור "הרפובליקנית היחידה בעולם הבידור".
קרטר הייתה גם תומכת נלהבת של הקהילה הגאה.
קרטר נפטרה מסיבוכי סרטן רירית הרחם ב-10 באפריל 2010, ביוסטון שבטקסס.
היא השאירה אחריה את בעלה הולברוק, וכן את בנותיה מנישואיה הראשונים: Ginna קרטר ומרי דיקסי קרטר (ברוקלין), וכן אחות, מלבה הלן הית', וילדיה.
בהלווייתה, שנערכה ב-15 באפריל 2010, השתתפו "הנשים המעצבות" דלתה ברק, אנני פוטס וג'ין סמארט.
דיקסי קרטר קבורה בעיר הולדתה, מקלמורסוויל, בטנסי.
מרכז דיקסי קרטר לאמנויות הבמה והעשרה אקדמית (הנקרא באופן לא רשמי בשם "הדיקסי") בהנטינגטון, טנסי, נקרא על שמה.
דיקראוזאוריים (שם מדעי: Dicraeosauridae) היא משפחה של דינוזאורים ארוכי צוואר הקרובים לדיפלודוקיים ולניז'רזאורוס שנמצאו בעיקר ביבשות אמריקה הדרומית ובאפריקה (שבעבר היו מאוחדות יחדיו) והסוג Suuwassea חי גם באמריקה הצפונית, בסוף תקופת היורה ותחילת הקרטיקון.
הם דמו לאפטוזאורוס ולדיפלודוקוס בצורתם אך היו קטנים יותר ובעלי זיזים ארוכים בעמוד השדרה והחוליות שנעו לאורך גופם.
ייתכן שהיה להם מפרש לאורך הגוף ששימש לוויסות טמפרטורה או לחיזור והרשמה.
אפשרות נוספת היא שהוא עזר להם להתגונן מטורפיהם.
היו להם שיניים קטנות דמויי-מחטים.
צוואריהם היו קצרים יותר ורוב המינים היו קטנים יותר מרוב הדיפלודוקיים.
דיקראוזאורוס (שם מדעי: Dicraeosaurus; משמעות השם: "לטאה מפוצלת כפולת ראש") הוא דינוזאור ממשפחת הדיקראוזאוריים שהשתייך לקבוצת הזאורופודים.
מאובניו התגלו בטנזניה ב-1914 בידי החוקר הגרמני ורנר יאננש (Werner Janensch).
הדיקראוזאורוס היה דינוזאור בעל מפרש גבי כמו האמרגזאורוס מאמריקה הדרומית שהיה קטן יחסית והגיע לאורך של 12 מטר בלבד.
הוא היה בעל ראש עבה וצוואר קצר יחסית, בו היו 12 חוליות, שיכל להתרומם עד לגובה 3 מטר.
חוליות אלה היו בולטים ודמו בצורתם לאות Y ולא היו ישרים כמו קרובי משפחתו, מה שנתן לו את שמו.
הוא חי בסופו של היורה לפני 155-150 מיליון שנה לצד הרביוורים שונים כמו הג'ירפטיטאן והקנטרוזאורוס.
לדינוזאורים אלה היו גדלים אחרים וכנראה שהם ניזונו מצמחייה ברמות אחרות מבלי להתחרות אחת בשנייה.
דיקסי ביב גרייבס הייתה אשת ציבור אמריקאית, שהייתה הגברת הראשונה של מדינת אלבמה, והאישה הראשונה שייצגה אותה בסנאט של ארצות הברית.
דיקסי ביב נולדה ביולי 1882 מחוץ לבירת אלבמה מונטוגומרי, בתם של פייטון ואיזבל ת'ורף ביב במטע המשפחתי שלהם.
לאחר שלמדה בבתי הספר ציבוריים, נישאה ב-1900, בת 18 ביום חתונתה, לחבר בית המחוקקים של אלבמה ובן דודה ביב גרייבס.
עם נישואיה לגרייבס, נעשתה פעילה אזרחית.
היא הייתה חברה בחבר בהנאמנים של בית הספר התעשייתי לבנים באלבמה שבבירמינגהאם ונשיאת הארגון "הבנות המאוחדות של הקונפדרציה" בשנים 1915–1917. הייתה פעילה באיחוד הנשים הנוצרי להתנזרות מאלכוהול (Woman's Christian Temperance Union), באיגוד מועדוני הנשים באלבמה, ובתנועה למען זכות בחירה לנשים.
ב-20 באוגוסט 1937 מונתה בידי בעלה, שהיה אז מושל אלבמה, לסנאט של ארצות הברית כממלאת מקומו של הסנאטור הוגו בלאק שהתפטר מהסנאט.
גרייבס הייתה האישה הראשונה בסנאט של ארצות הברית מטעם אלבמה, והאישה הנשואה הראשונה כמו כן (כל הסנאטוריות האחרות היו אלמנות).
היא כיהנה מיום מינויה עד להתפטרותה ב-10 בינואר 1938. החלטתו של המושל גרייבס למנות את אשתו לסנאטורית עד שניתן יהיה לקיים בחירות ביניים התקבלה במטרה שלא להעדיף אף אחד מהמועמדים הפוטנציאליים העתידים לבוא.
במהלך כהונתה הצביעה בעד תוכניות מדיניות הניו דיל בנוגע לחקלאות, בקרת יבולים ומדיניות עבודה.
גרייבס הייתה פעילה בתחומים אחדים, כולל רווחת הציבור, בריאות וחינוך.
במהלך מלחמת העולם השנייה התגייסה לחיל הנשים של צבא ארצות הברית ועבדה עבור הצלב האדום האמריקאי ובשירות הארגונים המאוחד (United Service Organizations).
קבוצה אחת בחיל הנשים נקראת על שמה של גיקסי ביב גרייבס.
היא הייתה חברה פעילה בפעילויות נשים של קרן הלאומית לשיתוק ילדים.
נוסף על כך, גרייבס פעלה למען מציאת תרופה לשיתוק ילדים.
היא הייתה חברה בעוד מספר ארגונים ותנועות אחרות, בהם האגודה ההיסטורית של אלבמה ו"המועדון ללא שם".
גרייבס הלכה לעולמה ב-21 בינואר 1965, בת 82 במותה.
היא נטמנה בבית העלמין גרינווד שבמונטוגומרי.
ב-1972 נכנסה להיכל התהילה של אלבמה.
"דיר-לה-דה" הוא שיר עם, שמקורו באי היווני קלימנוס.
השיר דיר-לה-דה היה פופולרי בקרב הימאים ושולי הספוגים באי קלימנוס.
מילות השיר הכילו דברי עידוד לצוללנים שעלו מן הים, והוא נועד להשאיר אותם ערים כדי שלא ייפגעו ממחלת הצוללנים.
אחת הגרסאות המוקדמות של השיר הוקלטה בשנת 1965 על ידי פאנדליס גיניס, אחד משולי הספוגים באי קלימנוס.
בשנת 1969 הקליט זמר המחאה דיוניסיס סבופולוס, יליד סלוניקי, גרסה לשיר.
הוא נתבע על ידי גיניס על הפרת זכויות יוצרים, אך בית המשפט פסק כי זהו שיר עממי לאחר שהובאו בפניו עדויות של אמנים שהכירו את השיר שנים רבות לפני כן.
בעקבות המשפט זכה השיר לפרסום רב, והוקלט על ידי אמנים יווניים רבים.
ביצועים אלה נחשבו לאקט של מחאה פוליטית נגד המשטר הצבאי ביוון, ששימש דוגמה גם לאמנים אחרים בפנייתו אל הפולקלור לשם כך.
באפריל 1970 הקליטה דלידה גרסה לשיר זה באיטלקית, צרפתית, גרמנית ואנגלית.
גרסתה של דלידה נקראה "darla dirladada" והתפרסמה בעולם כולו.
באותה שנה הקליט טריפונס גרסה לשיר זה בשם "דיר-לה-דה" שהפכה ללהיט ענק בישראל ומושמעת עד היום.
טריפונס שר את השיר גם בסרטו של ג'ורג' עובדיה, "אריאנה".
הזמר היווני-ישראלי, אריס סאן, הקליט גם הוא גרסה לשיר בשנת 1971.
במהלך השנים הוקלטו גרסאות רבות לשיר על ידי זמרים וזמרות במדינות רבות, בהן צ'ילה, הולנד, מקדוניה הצפונית, פינלנד ורומניה.
אחת הגרסאות שהצליחה במיוחד במצעדי הפזמונים היא גרסת טכנו שהוקלטה בצרפת בשנת 1993.
גרסה ראשונה בעברית בשם "אוי ווי זה טרללה", הוקלטה על ידי הזמרת עליזה עזיקרי, ויצאה לאור באלבומה "לא לוקחת ללב" משנת 1973.
בשנת 2002 הקליטה דנה אינטרנשיונל גרסה הומוריסטית בעברית בשם "מכת חום (איי לה דיר לה דה דה)" שנכללה באלבום, החלום האפשרי (2002).
חלקים מהשיר "דיר-לה-דה" מופיעים גם בסוף השיר "אש" של ליאור נרקיס.
דיקס ספורטינג גודס פארק , הידוע גם בקיצור DSG פארק , הוא אצטדיון כדורגל בעיר קומרס סיטי שבקולורדו, המשמש כאצטדיון הבית של קולורדו ראפידס מליגת ה-MLS.
האצטדיון מכיל עד 18,061 איש למשחקי כדורגל, אך יכול להכיל עד 19,734 לאירועי כדורגל מיוחדים ו-27,000 להופעות.
זהו האצטדיון הביתי השלישי של קולורדו ראפידס עם פתיחתו בשנת 2007. האצטדיון יושב בגובה של מעל ל-1,600 מטרים מעל גובה פני הים, והוא האצטדיון הגבוה ביותר מבין שאר האצטדיונים המשמשים את קבוצות ה-MLS באופן קבוע.
במשך אחת עשרה עונותיה הראשונות, שיחקה קולורדו ראפידס באצטדיון מייל היי (1996–2000) ובאינבסקו פילד אט מייל היי (2001–2006).
בשנת 2004 הודיעו המועדון ועיריית קומרס סיטי על פרויקט בעלות 130 מיליון דולר שיכלול הקמת מגרשי כדורגל לנוער, פיתוח קמעוני ומרכז אזרחי חדש.
העלות הכוללת של בניית האצטדיון הייתה 64.5 מיליון דולר.
מצביעי קומרס סיטי הסכימו להתחייבות של 65 מיליון דולר עבור שיפורים בתשתיות לתמיכה באצטדיון.
הבנייה החלה בסתיו 2005 באתר, סמוך לנמל התעופה של דנוור לשעבר נמל התעופה הבינלאומי סטייפלטון, וגובל בצפון וממזרח ב"שמורת הטבע ארסנל הרי הרוקי", מדרום בשדרה ה-56, וממערב ברחוב קוויבק.
בנובמבר 2006 חתמה "Dick's Sporting Goods" על עסקת לרכישת זכויות שיום האצטדיון למשך 20 שנה.
האצטדיון נפתח במשחק אימון פנימי שהיה פתוח רק לתושבי קומרס סיטי ולבעלי מינויים לעונה.
המשחק הרשמי הראשון באצטדיון היה נגד די.
יונייטד ב-7 באפריל 2007, כשבסופו הראפידס ניצחו 2–1. הרקולס גומז כבש את השער הראשון באצטדיון.
בשנת הפתיחה של האצטדיון, הוא אירח את משחק האולסטאר של ה-MLS לשנת 2007, שבו ניצחו כוכבי ה-MLS את סלטיק הסקוטית 2–0.
הראפידס שיחקו את משחק הפלייאוף הראשון שלהם בדיקס ספורטינג גודס פארק ב-28 באוקטובר 2010 במשחק נגד קולומבוס קרו בו ניצחה 1–0. שבועיים לאחר מכן הגיע קהל של 17,779 למשחק כשהראפידס הביסו את סן חוזה ארת'קווייקס בדרך אל גביע ה-MLS הראשון בתולדות המועדון.
האצטדיון נמצא בבעלות עיריית קומרס סיטי, ומופעל על ידי חברת "Kroenke Sports & Entertainment" (KSE) שבבעלותה גם קולורדו אוולאנש, דנוור נאגטס, וקולורדו מאמות', ומועדון הכדורגל ארסנל באמצעות חברת בת.
העלות המשוערת של פרויקט זה הייתה 131 מיליון דולר, כאשר ההשקעה חולקה באופן שווה בין העירייה לבין KSE.
האצטדיון אירח מספר משחקי רוגבי מרכזיים.
בשנת 2009 האצטדיון אירח מספר משחקים בגביע צ'רצ'יל 2009, כגון ארצות הברית נגד גאורגיה, קנדה נגד ארגנטינה ואנגליה נגד אירלנד.
דנוור בארבריאנס מהרוגבי סופר ליג אירחה מדי פעם משחקי בית באצטדיון.
בחודש מאי 2009 אירח האצטדיון את האליפות הלאומית של התאחדות לקרוס המכללות לגברים, כאשר מישיגן וולברינס ניצחה את אוניברסיטת צ'פמן 12–11 בארכה בצד של החטיבה הראשונה, ואוניברסיטת סנט תומאס ניצחה את אוניברסיטת דייטון 16–11 בליגה II.
קבוצת דנוור דרים מליגת הפוטבול בהלבשה תחתונה (LFL) שיחקה את שני משחקי הבית שלה באצטדיון בעונתה הראשונה.
האצטדיון אירח את אליפות העולם בלקרוס 2014 במהלך 10–19 ביולי 2014.
ביום שישי, 22 במרץ 2013, דיקס ספורטינג גודס פארק אירח משחק במסגרת מוקדמות מונדיאל 2014 בין ארצות הברית וקוסטה ריקה, משחק שנערך בתנאי סופת שלג.
קוסטה ריקה הגישה תלונה בפני פיפ"א בשל תנאי המגרש לאחר שארצות הברית ניצחה 1–0 במשחק, אך התלונה נדחתה.
המשחק זכה לכינוי "SnowClásico" בשל תנאי מזג האוויר בו.
שטח האצטדיון אירח את פסטיבל המוזיקה מייל היי (Mile High Music Festival) מדי שנה משנת 2008 ועד 2010. בפסטיבל המוזיקה מייל היי הראשון השתתפו כ-40,000 איש בכל יום במשך יומיים.
על ידי ניצול מגרשי הכדורגל הפתוחים המקיפים את האצטדיון והבמות הנוספות ברחבי המתחם, יכולתו הכוללת של המתחם הצליחה לחרוג מאוד ממה שהאצטדיון יכול היה להכיל לבדו.
דיקציה (מלטינית: Dictionem, "אמירה, ביטוי, מילה") במשמעותה המקורית, היא בחירת המילים של סופר או דובר וסגנון ביטוי בשיר או בסיפור.
בשימושה הנפוץ יותר, דיקציה מתארת את חיתוך הדיבור בהגיית הברות, מילים ומשפטים.
דיקציה מתייחסת גם לטון ולנימת הדיבור המשמעותיים להבנת התוכן.
תחומים בהם לרוב קיימת הקפדה על דיקציה הם: דיבור מול קהל, שירה, הדרכה, משחק ועוד.
לדיקציה במובנה הספרותי היבטים רבים.
החשוב מביניהם הוא התאמת המשלב הלשוני למידת הרשמיות הנחוצה בהקשר החברתי.
ניתוח של דיקציה ספרותית מראה כיצד קטע מבסס טון ואפיון של דמויות.
לדוגמה, שימוש רב בפעלים הנוגעים לתנועה גופנית מרמז על אופי פעיל של דמות, בעוד ששימוש רב בפעלים הנוגעים להלך רוח מציג דמות שעיקרה התבוננות פנימה.
לדיקציה יש השפעה גם על בחירת מילים ותחביר.
דיקציה לרוב נקבעת על ידי סטנדרטים רווחים של כתיבה ודיבור נכונים ונחשבים כאינדיקציה לאיכות הכתיבה.
היא עלולה גם לבוא לידי ביטוי בבחירת מילים או ביטויים העשויים להיתפס כמשונים.
צורות של דיקציה כוללות: דיקציה ארכאית (דיקציה עתיקה), דיקציה גבוהה (שפה מליצית), ודיקציה נמוכה (שפה יומיומית).
כל אחת מהצורות הללו אמורה לחזק את המשמעות של היצירה או האמירה האומנותית המחבר.
לדוגמה, שימוש במונחים לועזיים, גם כאשר קיימות חלופות עבריות שהולמות את המשלב הלשוני הקיים, יכולות לשוות ליצירה נופך "גלובלי" יותר.
דיקסי ד'אמליו היא זמרת ואושיית רשת אמריקאית ומוכרת בזכות סרטוניה בפלטפורמת המדיה החברתית טיקטוק.
בשנת 2020 היא כיכבה בסדרת האינטרנט של יוטיוב "Attaway General".
הקריירה של דיקסי החלה לאחר שאחותה, צ'ארלי ד'אמליו, צברה פופולריות בפלטפורמת טיקטוק.
דיקסי החלה לפרסם גם בטיקטוק, שם צברה למעלה מ-39 מיליון עוקבים וחשבונה נמצא במקום ב-9 ברשימת הידוענים בעלי מספר העוקבים הגדול ביותר בטיקטוק.
בנוסף, לדיקסי מעל 19 מיליון עוקבים באינסטגרם ויותר מ-2.1 מיליון עוקבים בטוויטר.
היא ממוקמת במקום ה-13 ברשימת הידוענים בעלי מספר העוקבים הגדול ביותר בטיקטוק.
בינואר 2020, חתמה על חוזה בסוכנות "United Talent".
קריירת המשחק של ד'אמליו כוללת הופעה ביוטיוב בתוכנית "Attaway General" של ערוץ BratTv.
ב-26 ביוני 2020, ד'אמליו הוציאה את הסינגל הראשון שלה, "Be Happy".
באוגוסט 2020, חתמה על חוזה בחברה של אנטוניו רייד .
באותו החודש, פרסם המגזין פורבס כי ד'אמליו הרוויחה בשנה החולפת 2.9 מיליון דולר מחסויות ומכירת מזכרות, מה שהפך אותה לכוכבת הטיקטוק השלישית המרוויחה ביותר.
ב-4 בדצמבר 2020, הוציאה את "One Whole Day", בהשתתפות ויז קאליפה.
באותו חודש, יצא הסינגל "Roomates".
בשנת 2022 דורגה במקום ה־20 ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021.
בנובמבר 2020 החלה במערכת יחסים עם אושיית הרשת נואה בק.
פרסשנהקטגוריהתוצאהמקורפרס בחירת הקהל2020הכוכב החברתי של 2020פרסי בחירת הילדים של ניקלודיאון2022כוכב המוזיקה החברתית האהוב2023יוצרת תוכן אהובהפרסי סטרימי2020יוצר השנה2021פרסי המוזיקה של iHeartRadio2021פרס כוכב חברתי
דיקסי פלייר היא מכונית בסגנון גוף "Torpedo (car)" מתוצרת Dixie Motor Car Company אשר יוצרה בין השנים 1916 – 1923 בארצות הברית.
רודסטר - 2 דלתות, 2 מושבים.
קבריולה - 4 מושבים, 4 דלתות (מחיר הדגם בשנת 1916 עמד על 775 דולר (בארצות הברית).
"דיקסי פלייר" שווקה תחת הסיסמה "המכונית ההגיונית" ("The Logical Car").
מפעל היצרן מוקם בעיר לואיוויל במדינת קונטיקט.
מנוע קדמי, מנוע בנזין 4 צילינדרים מתוצרת "Lycoming Engines" ומאוחר יותר מתוצרת "Allan Herschell Company" .
שני מאפיינים מובהקים של "דיקסי פלייר" המוקדמים היו: השמשות הקדמיות האנכיות שלהם ששולבו ישירות על בסיס המצנפת המעוגלת, כך שהיא נחתכה קעורה בתחתית, מה שהיה יוצא דופן באותה תקופה והרדיאטור המותקן על מצנן הקפיצים.
תכונה אחרונה זו הייתה הפחתת הרטט, כמו גם עומס על השלדה.
בין השנים 1918 – 1921 לאחר מלחמת העולם הראשונה, מכירות דגמי "דיקסי פלייר" שופרו משמעותית.
דיקסי היא חברה קמעונאית רוסית, שהייתה רשת המזון השלישית בגודלה במדינה.
החברה ממוסקבה וחברות הבת שלה התמחו במכירת מזון ומוצרים יומיומיים.
דיקסי הייתה חברת בת של חברה בשם DKBR MEGA RETAIL GROUP LIMITED, עד שהרשת נרכשה על ידי מגניט ביולי 2021.
המתחרות העיקריות שלה הן קבוצת X5 Retail, Metro Group, אושה, לנטה ואחרות.
החברה הוקמה בשנת 1992 בסנקט פטרבורג והחלה את התרחבותה בשנת 1999 כאשר פתחה חנות במוסקבה ומשם החלה להתרחב לאזורים אחרים במדינה.
החברה נמחקה מבורסת מוסקבה בשנת 2017 וביולי 2021 עברה להעלות של רשת מגניט.
נכון לדצמבר 2018, לחברה היו 2,707 חנויות שכונתיות, סופרמרקטים וחנויות נוחות במוסקבה, פטרבורג וארבעה מחוזות פדרליים של רוסיה: מרכז, צפון מערב ואוראל וגם במחוז קלינינגרד, כולל:
לדיקסי היו 8 מרכזי הפצה המספקים מוצרים לחנויותיה באזורי המפתח והחזיקה גם בצי משאיות, שייעל את עלויות ההובלה ומבטיח משלוחים מהירים לחנויות.
דיקסי לי ריי הייתה ביולוגית ימית ופוליטיקאית אמריקאית שחקרה מיני סרטנים, הובילה משלחות מדעיות וכיהנה כמושלת ה-17 של מדינת וושינגטון וכמזכירה בוועדות של הממשל הפדרלי.
ריי נולדה ב-3 בספטמבר 1914, בטקומה שבמדינת וושינגטון, בשם מרגריט ריי.
היא שינתה את שמה לדיקסי לי בגיל 16.
גדלה בבית צנוע, האחות השנייה מתוך חמש.
אמה הייתה פרנסס אדמס לי, ואביה, אלביס מריון ריי, היה עבד בתעשיית הדפוס.
המשפחה בילתה קיצים רבים בכפר באי פוקס שבמפרץ פיוג'יט, מערבית לטקומה.
ריי ציינה כי החשיפה לטבע משכה אותה למדע.
בגיל 12 טיפסה על הר ריינייר והייתה הצעירה ביותר לעשות זאת בזמנה.
ריי למדה בבתי ספר ציבוריים בטקומה וסיימה את לימודיה בתיכון סטדיום בשנת 1932 עם ממוצע ציונים גבוה והצעות למלגות.
בשנת 1937 קיבלה תואר בזואולוגיה ממכללת מילס באוקלנד שבקליפורניה.
היא קיבלה תואר שני בזואולוגיה ותעודת הוראה בשנת 1938. לריי ולאביה הייתה מערכת יחסים קשה; היא לא קיבלה ממנו עזרה, ולכן עבדה במספר עבודות: מייצרת בובות, שרתת, מלצרית וצבעית.
ריי אמרה "הפסדתי הרבה שינה בימים הללו אך אף פעם לא הפסדתי שיעור".
נפטרה מדלקת ריאות ב-2 בינואר 1994 באי פוקס.
משנת 1938 ועד לשנת 1942 לימדה מדעים בבתי ספר.
בשנת 1942 מלגה על שם אפשרה לה להתקבל ללימודי דוקטורט באוניברסיטת סטנפורד.
בשנת 1945 קיבלה ריי תואר דוקטור שלה בביולוגיה.
הדוקטורט שלה עסק ב"מחקר השוואתי של הרגלי החיים של כמה מיני סרטנים עליאיים".
באותה שנה הפכה למרצה לביולוגיה באוניברסיטת וושינגטון ובמשך שנים רבות הייתה האישה היחידה שהתקבלה כחברת סגל בפקולטה.
ב-1947 הפכה לפרופסור ועשר שנים לאחר מכן בשנת 1957 הפכה לפרופסור חבר.
בשנת 1955 מונתה ריי לוועדה לאוקיינוגרפיה השייכת לוועדה הלאומית למדע.
בשנת 1960 לקחה הפסקה מאוניברסיטת וושינגטון בכדי לשרת בקרן כיועצת מיוחדת באוקיינוגרפיה ביולוגית.
שירותה הוביל להקמת המרכז הלאומי לחקר האטמוספירה והמרכז הלאומי לאסטרונומיית רדיו.
ריי העידה כמדענית וחוקרת בדיונים בבית הנבחרים ובסנאט.
בשנת 1964 הובילה משלחת מדעית בספינת טה וגה.
המשימה הייתה שיתוף של הקרן הלאומית למדע ו-24 מדינות.
ריי הובילה צוות סטודנטים לתוארים מתקדמים לביצוע מחקר ימי באוקיינוס ההודי.
ב-15 במרץ 1976 הפתיעה ריי רבים כאשר הכריזה על מועמדותה למושלת וושינגטון.
בעבר לא התמודדה לתפקיד פוליטי.
ניצחה את ווס אוהלמן (אז ראש עיריית סיאטל) בפריימריז ואת מנהל המחוז ג'ון ספלמן בבכירות הכלליות.
עד אז הייתה ריי לאישה השנייה בתולדות המדינה למשול בלי בעל.
עם כניסתה לתפקיד החלה בביקורת על משכורות ותוכניות המדינה.
היא איזנה את התקציב ובמהלך כהונתה פיקחה על המימון המלא הראשון של המדינה לחינוך בסיסי.
בנוסף הייתה לידידה של תעשיית המטוסים הצפון מערבית.
בשנת 1972 מינה הנשיא ריצ'רד ניקסון את ריי לכהן בוועדה לאנרגיה אטומית.
רצונו של ניקסון היה למנות מדענית לוועדה.
באותה תקופה מאגר הנשים הבולטות במדע היה מצומצם ביותר, ולכן ריי נבחרה אף על פי שהרקע המדעי שלה היה בביולוגיה ימית ולא בפיזיקה גרעינית.
אישורה אושר פה אחד על ידי הסנאט האמריקני וב-1973 הפכה ליושבת ראש הוועדה.
כיהנה בתפקיד על לפירוק הוועדה בשנת 1975. בנוסף לתפקידים שצוינו מונתה ריי לעוזרת מזכיר המדינה לאוקיינוסים, סביבה בין-לאומית ועניינים מדעיים.
התפטרה לאחר שישה חודשים והתלוננה ש"שר החוץ מתעלם מעצתה".
בשנת 1952 זכתה במלגת גוגנהיים
בשנת 1958 זכתה בפרס קלאפ בביולוגיה ימית
בשנת 1967 זכתה בתואר אשת השנה הימית של האגודה הימית של סיאטל
בשנת 1973 זכתה בפרס האזרח הראשון.
הייתה לאישה ה-3 שקיבלה אותו
דיקרוצרוס (שם מדעי: Dicrocerus; מיוונית: "קרני מזלג") הוא סוג נכחד של אייל שחי ביערות של אירואסיה במשך המיוקן ותחילת הפליוקן שלפני 15 עד 5 מיליון שנה מזמננו.
המאובנים שלו התגלו בצרפת ואולי גם בסין והוא תואר ב-1837 בידי החוקר הצרפתי אדואר לארטה .
אייל זה היה דומה במראהו למונטיאק והגיע לממדים של אייל הכרמל, בגובה של 70 ס"מ בממוצע ומשקל של 20 עד 70 ק"ג.
מבנה הקרניים שלו היה דומה לזה של פריים, בעל בסיס עבה שאינו נשר כל שנה, אם כי המבנה הכיל סעיפים קטנים שנשרו כמו אצל שאר האיילים.
מבנה שיניו הותאם לאכילת עלים ורגליו הדקות והקצרות התאימו לתנועה זריזה בין סבכים ביערות.
הדיקרוצרוס קרוב לסוג אאופרוקס, אשר חלק ממיניו הועברו מסוג זה.
כיום נכללים בסוג ארבעה מינים: D.
דיקסל הוא מאכל מהמטבח הצרפתי העשוי מטחינה של פטריות, בצל, עשבי תיבול (כגון טימין או פטרוזיליה) ופלפל שחור, כשהכל מוקפץ בחמאה ומצטמצם לעיסה.
לפעמים משתמשים בשמנת, ובמתכונים מסוימים מוסיפים קורטוב של יין מדיירה או שרי.
הדיקסל משמש בעיקר כמרכיב במליות וברטבים (בעיקר ביף ולינגטון) או כקישוט.
אפשר למלא אותו בכיס של מאפה נא ולאפות אותו כטארט מלוח.
לדוגמה, לפטריות פורצ'יני יש טעם חזק בהרבה מפטריות לבנות או חומות.
מסופר שדיקסל נוצר על ידי השף הצרפתי מהמאה ה-17 פרנסואה פייר לה וארן (1615–1678) ונקרא על שמו של מעסיקו, ניקולא שאלון דו בלה, המרקי ד'אוקסל, מרשל צרפת.
כמה ספרי בישול קלאסיים מציינים שימוש בפטריות מיובשות.